Apgriezieni minūtē

Apgriezieni minūtē (apzīmējumi apgr/min, apgr./min, 1/min, min−1) ir rotācijas ātruma jeb rotācijas frekvences mērvienība. Šīs mērvienības vērtība apraksta, cik reižu vienas minūtes laikā rotējošais objekts apgriežas par 360°. Tā kā viens apgrieziens atbilst 360° jeb 2π radiāniem, mērvienība ir saistīta ar SI leņķiskā ātruma mērvienību radiāniem sekundē (rad/s), taču tehnikā plašāk lieto apgriezienus minūtē.

1 apgr/min = 2π/60 rad/s

Angļu valodā šo apzīmē ar revolutions per minute, ko parasti saīsina par rpm vai RPM.

Ierīces rotācijas ātruma mērīšanai sauc par tahometriem, tās mēdz būt graduētas apgriezienos minūtē vai apgriezienos sekundē. 

Mērvienības